Document ID: 31978R1556

KOMISSION ASETUS (ETY) N:o 1556/78,
annettu 5 päivänä heinäkuuta 1978,
raakatupakka-alan interventiota koskevista yksityiskohtaisista säännöistä annetun asetuksen (ETY) N:o 1727/70 muuttamisesta tupakan tarjontamuodon edellytysten osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla, sekä erityisesti sen 5 artiklan 6 kohdan ja 6 artiklan 10 kohdan,
sekä katsoo, että
raakatupakka-alan interventiota koskevista yksityiskohtaisista säännöistä 25 päivänä elokuuta 1970 annetun komission asetuksen (ETY) N:o 1727/70(2), sellaisena kuin se on viimeksi muutettuna asetuksella (ETY) N:o 408/76(3), 8 artiklassa säädetään, että tupakka voidaan ottaa haltuun ainoastaan, jos se toimitetaan interventoitavaksi tietyssä, kunkin lajikkeen ja laadun osalta määrätyssä tarjontamuodossa,
kansainvälisessä kaupassa syntyy ja käytetään uusia teknisiä kauppakunnostusmenetelmiä, joilla helpotetaan erityisesti kuljetus- ja varastointitoimia; kokeilumielessä olisi sallittava sellaisten rajoitettujen tupakkamäärien haltuunotto, joiden tarjontamuoto noudattaa näitä uusia tekniikoita näiden uusien menetelmien käytön tutkimiseksi yhteisössä,
tiettyä vuoden 1976 satoa olevia tupakkalajikkeita on tarjottu pahvisissa kääreissä; tämän vuoksi olisi tässä asetuksessa säädettyjä toimenpiteitä sovellettava ensi kertaa kyseisen sadon tupakkaan, ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1727/70 8 artiklaan kohta seuraavasti:
"Yhden lajikkeen ja satovuoden osalta enintään 100 tonnin tupakkamääriä voidaan kuitenkin esittää kussakin jäsenvaltiossa kyseisen interventioelimen määrittelemin edellytyksin edellisessä kohdassa säädetystä poikkeavassa tarjontamuodossa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ensi kertaa vuoden 1976 sadon tupakkaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 1978.

Labels: 3
2
17